उन्होंने लोगों से कहा कि आदिवासी होने के कुछ नुकसान तो हैं लेकिन फायदे भी कम नहीं हैं। आदिवासियों को शिक्षण संस्थानों और सरकारी नौकरियों में आरक्षण प्राप्त है। वह इन सबका लाभ उठा सकते हैं। उन्होंने इसके बाद कहा कि कई बार कुछ लोग आदिवासियों की सफलता को आरक्षण से भी जोड़ते हैं जो कि ठीक नहीं है। करीब एक हजार आदिवासियों को संबोधित करते हुए उरांव ने कहा कि 'हमें उद्यमी बनना चाहिए, स्मार्ट बनना चाहिए। जानकारियां हासिल करनी चाहिए। वही हमारी ताकत होगी।'